ଅକ୍ଷୟ ତୃତୀୟା କାର୍ଯ୍ୟକ୍ରମ ପାଇଁ ପ୍ରେସ ଛକରୁ କନ୍ଦରପୁର ପର୍ଯ୍ୟନ୍ତ ଦେଖିବାକୁ ମିଳିଥିଲା ବିଜେପି ନେତାଙ୍କ ବଡ଼ ବଡ଼ ହୋଡିଂ ଓ ଦଳୀୟ ପତାକା। ତେବେ ବିଜେପିର ଏପରି ପ୍ରଚାର କାର୍ଯ୍ୟକ୍ରମକୁ ବିଜେଡି ପକ୍ଷରୁ କଟାକ୍ଷ କରାଯାଇଛି। ରାଜ୍ୟ କୃଷି ମନ୍ତ୍ରୀ ପ୍ରଦୀପ ମହାରଥୀ ଏପରି ପ୍ରଚାର କାର୍ଯ୍ୟକ୍ରମ ପାଇଁ କେନ୍ଦ୍ରମନ୍ତ୍ରୀ ଧର୍ମେନ୍ଦ୍ରଙ୍କୁ ସମାଲୋଚନା କରିଛନ୍ତି। ସେ କହିଛନ୍ତି, “ତେଲ ପଇସାରେ ବିଜେପି ଏପରି ପୋଷ୍ଟର, ବ୍ୟାନର ଲଗାଇଛି। ନବୀନଙ୍କୁ ଅନୁକରଣ କରି ବିଜେପି କରୁଥିବା କାର୍ଯ୍ୟକ୍ରମ ସଫଳ ହେବନାହିଁ। କହିଲେ କୁଳ କୁଟୁମ୍ବକୁ ଲାଜ, ନ କହିଲେ କୁଳ ଭାସି ଯାଇଛି। ହଜାରେ ଛୁଞ୍ଚି ମିଶିଲେ ବି ଶାବଳ ହୋଇପାରିବ ନାହିଁ।”